Kamu bisa jelasin ke aku soal Sani Araby Al-Kahery dalam bahasa melayu?

(Dr.) Sani Araby Al-Kahery atau nama sebenar beliau Ahmad Sani Araby Bin Dato' Abdul Alim Araby merupakan seorang figura yang berjaya membina syarikat perniagaan dan beliau juga begitu aktif dalam kerja-kerja kemanusiaan serta kemasyarakatan dalam & luar negara. Dilahirkan di Pulau Pinang pada 4hb Julai 1984, beliau merupakan anak ketiga daripada empat orang adik beradik. Dilahirkan dalam keluarga berketerunan campuran Melayu-Arab, beliau lebih dikenali sebagai Sani Araby Al-Kahery di media massa dan sosial.  Beliau mendapat pendidikan asas perguruan di Maktab Perguruan Sultan Abdul Halim (MPSAH) dan kemudiannya melanjutkan pelajaran dalam Sarjana Muda Pendidikan dengan Kepujian dalam bidang TESL (Teaching English as Second Language) di Universiti Pendidikan Sultan Idris (UPSI). Beliau meletakkan prinsip "Pioneering & Versatility " dalam mod kepimpinan dan kemasyarakatan. Beliau berpandangan bahawa setiap apa yang dilakukan perlulah dilaksanakan dalam standard yang High-Impact, mengutamakan strategi yang berkesan, seminima kos serta tenaga dan memberi manfaat yang besar serta bersifat multiple effect impact.

Beliau kini giat memperjuangkan nasib rakyat Palestin, Syria dan Rohingya yang ditindas. Sani Araby Al-Kahery juga sering dijemput berucap dan memberi buah fikiran di peringkat antarabangsa dan dalam negara menerusi persidangan-persidangan serta perbincangan meja bulat. Antaranya pada Mac 2013, beliau telah dijemput untuk membahaskan tentang isu kemanusiaan Rohingya dan Gaza di Persidangan Human Right Council Kali Ke-22 (United Nation) di Geneva, Switzerland.

Atas kejayaan mengasaskan beberapa pelan-pelan strategik bertindak untuk projek-projek kemanusiaan, Sani Araby Al-Kahery menjadi rakyat Malaysia pertama yang di lantik sebagai President Kehormat sebuah organisasi kemanusiaan Youth For Syria (Y4S) yang berfungsi membantu dan memperjuangkan isu-isu Syria. Beliau juga telah dilantik menganggotai Board Of Trustee, Kesatuan NGO Kemanusiaan Syria (ITIHAD) yang menaungi 200 NGO kemanusiaan Syria. Beliau dikenali sebagai anak muda yang berpandangan besar untuk membantu Ummah. Oleh kerana itu, beliau telah dinobatkan sebagai Tokoh Anugerah Khas (Anak Muda) Maulidur Rasul 1435H Peringkat Negeri Pulau Pinang disampaikan oleh TYT Gabernor Pulau Pinang. Pada Majlis Istiadat Konvokesyen Universiti Pendidikan Sultan Idris (UPSI) Kali ke- 19, Sani Araby menempa sejarah menjadi penerima tunggal bagi Ijazah Kehormat Doktor Kesukarelawan dan termuda dalam sejarah 95 tahun universiti. Penganugerahan ini disempurnakan oleh Duli Yang Maha Mulia Raja Permaisuri Perak, Tuanku Zara Salim selaku Canselor universiti. Atas bakti beliau dalam kerja kemanusiaan antarabangsa , beliau juga telah ditauliahkan oleh YAB Tun Dr. Mahathir Mohamad (Perdana Menteri ke-7 Malaysia) sebagai Penolong Pesuruhjaya Kehormat kepada Angkatan Pertahanan Awam Malaysia (APM) dan menjadi Penasihat Hal Bencana & Kemanusiaan Antarabangsa APM.